sukhrobnurali/uzbek-legal-corpus huggingface dataset:
XALQARO SHARTNOMALARNI TASDIQLASH TOʻGʻRISIDA
(resolution, 2009-11-11)

1. 2009-yil 25-fevral kuni Toshkent shahrida imzolangan: Oʻzbekiston Respublikasi Hukumati bilan Turkmaniston Hukumati oʻrtasida jinoyatchilikka qarshi kurashishda hamkorlik qilish toʻgʻrisidagi Bitim; Oʻzbekiston Respublikasi Hukumati bilan Turkmaniston Hukumati oʻrtasida davlatlar hududiga nolegal kelib turgan shaxslarni qabul qilish-topshirish toʻgʻrisidagi Bitim; Oʻzbekiston Respublikasi Hukumati bilan Turkmaniston Hukumati oʻrtasida Oʻzbekiston — Turkmaniston Davlat chegarasidagi chegarachi komissarlar faoliyati toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida turkman tomoniga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev va Oʻzbekiston Respublikasi Prezidenti huzuridagi Milliy xavfsizlik kengashi Kotibi M.I. Atayev zimmalariga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh HAMDA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI VAZIRLAR MAHKAMASINING IJRO ETUVChI TUZILMASIGA OʻZGARTIRIShLAR KIRITISh TOʻGʻRISIDA” 2009 YIL 27 OKTYABRDAGI PQ-1211-SON QARORI)
(resolution, 2018-02-14)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasiga oʻzgartirishlar kiritish toʻgʻrisida” 2009-yil 27-oktabrdagi PQ-1211-son qaroriga muvofiq Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga 1-ilovaga muvofiq oʻzgartirishlar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Vazirlar Mahkamasining Ijro etuvchi apparati boshqaruvchisi zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2009-11-04)

1. Investitsiyalarni oʻzaro ragʻbatlantirish va himoya qilish toʻgʻrisida Oʻzbekiston Respublikasi bilan Chexiya Respublikasi oʻrtasida 1997-yil 15-yanvarda tuzilgan Shartnomaga oʻzgartishlar kiritish haqida Oʻzbekiston Respublikasi bilan Chexiya Respublikasi oʻrtasida 2009-yil 24-avgust kuni Toshkent shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI BANKLARIDAGI DEPOZITLAR TOʻGʻRISIDA NIZOMGA OʻZGARTIRIShLAR KIRITISh HAQIDA
(resolution, 2011-03-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 43-son, 451-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1.Oʻzbekiston Respublikasi Markaziy banki tomonidan 1997-yil 15-martda 319-son bilan tasdiqlangan Oʻzbekiston Respublikasi banklaridagi depozitlar toʻgʻrisida nizomga (roʻyxat raqami 534, 1998-yil 16-noyabr) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TIJORAT BANKLARI FAOLIYATIDA YuZAGA KELADIGAN HUJJATLARNING SAQLANISh MUDDATLARI ROʻYXATINI QOʻLLASh BOʻYIChA KOʻRSATMAGA OʻZGARTIRIShLAR KIRITISh TOʻGʻRISIDA
(resolution, 2021-08-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida” (Oʻzbekiston Respublikasi qonun hujjatlari toʻplami, 2004-y., 43-son, 451-modda) va “Arxivlar toʻgʻrisida”gi (Oʻzbekiston Respublikasi Oliy Majlisining Axborotnomasi, 1999-y., 5-son, 120-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2000-yil 3-iyunda tasdiqlangan 468-sonli “Tijorat banklari faoliyatida yuzaga keladigan hujjatlarning saqlanish muddatlari roʻyxatini qoʻllash boʻyicha Koʻrsatma”ga (roʻyxat raqami 951, 2000-yil 26-iyul) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2009-11-02)

1. Oʻzbekiston Respublikasi Hukumati bilan Ozarbayjon Respublikasi Hukumati oʻrtasida 2009-yil 27-mart kuni Boku shahrida imzolangan harbiy- texnikaviy hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M.Mirziyoyev va Oʻzbekiston Respublikasi Prezidenti huzuridagi Milliy xavfsizlik kengashi Kotibi M.I.Atayev zimmalariga yuklansin.
VAKOLATLI BANKLAR TOMONIDAN ERKIN AYIRBOShLANADIGAN VALYUTADA TAQDIM ETUVChIGA BERILADIGAN DEPOZITLARGA DOIR OPERATSIYALARNI AMALGA OShIRISh TARTIBI TOʻGʻRISIDA NIZOM HAMDA UNGA OʻZGARTIRIShLARNI OʻZ KUChINI YOʻQOTGAN DEB TOPISh HAQIDA
(resolution, 2009-10-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 43-son, 451-modda) va “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisidagi qonun hujjatlari takomillashtirilganligi munosabati bilan Oʻzbekiston Respublikasining ayrim qonunlariga oʻzgartirish va qoʻshimchalar kiritish haqida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Markaziy banki Boshqaruvi tomonidan 1999-yil 20-fevralda 439-son bilan tasdiqlangan Vakolatli banklar tomonidan erkin ayirboshlanadigan valyutada taqdim etuvchiga beriladigan depozitlarga doir operatsiyalarni amalga oshirish tartibi toʻgʻrisidagi nizom (roʻyxat raqami 673, 1999-yil 15-mart); Oʻzbekiston Respublikasi Markaziy banki Boshqaruvining 2004-yil 21-fevraldagi 439-1-sonli “Vakolatli banklar tomonidan erkin ayirboshlanadigan valyutada taqdim etuvchiga beriladigan depozitlarga doir operatsiyalarni amalga oshirish nizomi”ga oʻzgartirishlar kiritish haqida”gi qarori (roʻyxat raqami 673-1, 2004-yil 29-mart) (Oʻzbekiston Respublikasi qonun hujjatlari toʻplami, 2004-yil, 13-son, 159-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2009-10-30)

1. Oʻzbekiston Respublikasi Hukumati bilan Malta Hukumati oʻrtasida 2009-yil 2-iyul kuni London shahri (Buyuk Britaniya)da imzolangan uyushgan jinoyatchilikka, kontrabanda va narkotik vositalarning noqonuniy aylanishiga, psixotrop moddalar hamda prekursorlarga qarshi kurashish sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M.Mirziyoyev zimmasiga yuklansin.
Temir yoʻl tarmogʻining ayrim korxonalari aksiyalarining davlat paketlarini “Oʻzbekiston temir yoʻllari” DAK ustav fondiga oʻtkazish toʻgʻrisida
(resolution, 2009-10-28)

Respublika temir yoʻl tarmogʻini yanada rivojlantirish va modernizatsiya qilish, Oʻzbekiston Respublikasi Prezidentining 2009-yil 18-martdagi PQ-1074-son “2009 — 2013-yillarda temir yoʻl tarmogʻini rivojlantirish va modernizatsiya qilishning kompleks dasturi toʻgʻrisida”gi qarorida nazarda tutilgan tadbirlarni amalga oshirish maqsadida Vazirlar Mahkamasi qaror qiladi: 1. “Oʻzbekiston temir yoʻllari” DAK, Oʻzbekiston Respublikasi Davlat mulki qoʻmitasi, Iqtisodiyot vazirligi va Moliya vazirligining ilovaga muvofiq roʻyxatdagi aksiyadorlik jamiyatlarining davlat aktivlarini “Oʻzbekiston temir yoʻllari” DAK ustav fondiga oʻtkazish toʻgʻrisidagi taklifi maʼqullansin. 2. Oʻzbekiston Respublikasi Davlat mulki qoʻmitasi ilovada koʻrsatilgan aksiyadorlik jamiyatlarining davlat aktivlarini “Oʻzbekiston temir yoʻllari” DAK ustav fondiga nominal qiymati boʻyicha oʻtkazsin hamda uning ustav fondini tegishli ravishda koʻpaytirsin. 3. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING IJRO ETUVChI TUZILMASIGA OʻZGARTIRIShLAR KIRITISh TOʻGʻRISIDA
(resolution, 2012-08-23)

Oʻzbekiston Respublikasi Vazirlar Mahkamasining ijro etuvchi tuzilmasini maqbullashtirish, taʼlim, sogʻliqni saqlash va ijtimoiy muhofaza sohalaridagi asosiy vazifalarni ishlab chiqish va amalga oshirish boʻyicha davlat hamda xoʻjalik boshqaruvi organlari faoliyatiga rahbarlik qilish samaradorligini oshirish va uni muvofiqlashtirish, shuningdek axborot-kommunikatsiya texnologiyalarini yanada rivojlantirishni taʼminlash maqsadida: 1. Quyidagilar: Oʻzbekiston Respublikasi Bosh vazirining oʻrinbosari — Taʼlim, sogʻliqni saqlash va ijtimoiy muhofaza masalalari kompleksi rahbari; Oʻzbekiston Respublikasi Bosh vazirining oʻrinbosari — Oʻzbekiston aloqa va axborotlashtirish agentligi bosh direktori – Axborot tizimlari va telekommunikatsiyalar masalalari kompleksi rahbari lavozimlari tugatilsin. 2. Oʻzbekiston Respublikasi Vazirlar Mahkamasining ijro etuvchi tuzilmasiga Oʻzbekiston Respublikasi Bosh vazirining oʻrinbosari — Taʼlim, sogʻliqni saqlash, ijtimoiy muhofaza, axborot tizimlari va telekommunikatsiyalar masalalari kompleksi rahbari lavozimi kiritilsin, uning zimmasiga quyidagilarga rahbarlik qilish vazifasi yuklansin: Taʼlim, sogʻliqni saqlash va ijtimoiy muhofaza masalalari axborot-tahlil departamenti; Axborot tizimlari va telekommunikatsiyalar masalalari axborot-tahlil departamenti. 4. Oʻzbekiston Respublikasi Bosh vaziri Sh.M. Mirziyoyev Oʻzbekiston Respublikasi Vazirlar Mahkamasi ijro etuvchi tuzilmasining lavozimlar roʻyxatiga mazkur Qarorga muvofiq oʻzgartishlar kiritsin. 5. Oʻzbekiston Respublikasi Vazirlar Mahkamasi Ijro etuvchi apparati Boshqaruvchisi Adliya vazirligi bilan birgalikda bir hafta muddatda qonun hujjatlariga mazkur qarordan kelib chiqadigan oʻzgartishlar yuzasidan Vazirlar Mahkamasiga takliflar kiritsin. 6. Ushbu Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA QOʻSHIMCHALAR KIRITISH TOʻGʻRISIDA (OʻZBEKISTON RESPUBLIKASI OLIY MAJLISI QONUNCHILIK PALATASI KENGASHINING VA OʻZBEKISTON RESPUBLIKASI OLIY MAJLISI SENATI KENGASHINING “OʻZBEKISTON RESPUBLIKASI OLIY MAJLISINING INSON HUQUQLARI BOʻYICHA VAKILI (OMBUDSMAN) KOTIBIYATI FAOLIYATINI TAKOMILLASHTIRISH TOʻGʻRISIDA” 2008-YIL 30-SENTABRDAGI 875-I/554-I-SON QOʻSHMA qARORI)
(law, 2024-11-15)

Oʻzbekiston Respublikasi Oliy Majlisining Inson huquqlari boʻyicha vakili (ombudsman) faoliyatini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 1997-yil 11-martdagi 133-son qarori (Oʻzbekiston Respublikasi QT, 1997-y., 3-son, 11-modda) bilan tasdiqlangan Xodimlarning davlat yoki jamoat vazifalarini bajarishlari, shuningdek, ularning jamiyat manfaatlariga doir harakatlarni amalga oshirishlari bilan bogʻliq kafolatli toʻlovlarni berish tartibining 1-bandiga: quyidagi mazmundagi toʻrtinchi xatboshi qoʻshilsin: “Oʻzbekiston Respublikasi Oliy Majlisining Inson huquqlari boʻyicha vakili (ombudsman) huzuridagi Konstitutsiyaviy huquqlarga va inson erkinligiga rioya qilish komissiyasi faoliyatida qatnashish”; toʻrtinchi — yettinchi xatboshi tegishli ravishda beshinchi — sakkizinchi xatboshi deb hisoblansin. 3. Vazirlar Mahkamasining 2000-yil 27-yanvardagi 24-son qarori (Oʻzbekiston Respublikasi QT, 2000-y., 1-son, 7-modda) bilan tasdiqlangan Xizmat turarjoylari olish huquqiga ega boʻlgan shaxslar roʻyxatida: a) 20-bandga “Senati” soʻzidan keyin “Oʻzbekiston Respublikasi Oliy Majlisining Inson huquqlari boʻyicha vakili (ombudsman) Kotibiyatining” soʻzlari qoʻshilsin; b) 21-bandga “senatorlar” soʻzidan keyin “Oʻzbekiston Respublikasi Oliy Majlisining Inson huquqlari boʻyicha vakili (ombudsman) va uning oʻrinbosari” soʻzlari qoʻshilsin.
PIVONI ChAKANA SOTIShNI TARTIBGA SOLIShGA DOIR QOʻShIMChA CHORA-TADBIRLAR TOʻGʻRISIDA
(resolution, 2012-05-29)

“Isteʼmolchilarning huquqlarini himoya qilish toʻgʻrisida”gi Oʻzbekiston Respublikasi Qonunining 9-moddasiga muvofiq hamda respublika aholisi, ayniqsa oʻsib kelayotgan avlod sogʻligʻini saqlashni taʼminlash, shuningdek pivoni chakana sotishni tartibga solish maqsadida Vazirlar Mahkamasi qaror qiladi: 1. 2009-yil 1-noyabrdan boshlab taʼlim muassasalari va diniy tashkilotlardan kamida 500 metr radiusda joylashgan savdo obyektlari orqali pivoni chakana sotish taqiqlansin. 2. Belgilab qoʻyilsinki, ushbu qarorning 1-bandi talablariga rioya qilmaslik chakana savdo qoidalarini buzish hisoblanadi va qonun hujjatlariga muvofiq javobgarlikka olib keladi. 3. Oʻzbekiston Respublikasi Davlat soliq qoʻmitasi Alkogolli va kuchsiz alkogolli ichimliklarni, shu jumladan pivoni chakana sotish qoidalariga rioya qilinishi ustidan nazoratni qatʼiylashtirsin hamda qoidalarni buzishga yoʻl qoʻygan shaxslarni javobgarlikka tortish yuzasidan taʼsirchan choralar koʻrsin. 4. Vazirlar Mahkamasining 2003-yil 13-fevraldagi 75-son qarori (Oʻzbekiston Respublikasi QT, 2003-y., 2-son, 15-modda) bilan tasdiqlangan Oʻzbekiston Respublikasida chakana savdo qoidalarida: a) 67-bandning birinchi xatboshi quyidagi tahrirda bayon qilinsin: “Pivo kuchsiz alkogolli ichimlik hisoblanadi hamda ushbu Qoidalarning V boʻlimi talablari pivo bilan chakana savdo qilishga tatbiq etilmaydi, 60-bandning oʻninchi xatboshi bundan mustasno. Pivo sotishga yoʻl qoʻyiladi”; b) 189-bandning oʻn beshinchi xatboshi quyidagi tahrirda bayon qilinsin: “alkogolli ichimliklarni, shu jumladan kuchsiz alkogolli ichimliklarni va tamaki mahsulotlarini sotish qoidalariga rioya qilmaslik”. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
QON BILAN BOGʻLIQ BOʻLGAN KOʻP MAROTABA QOʻLLANILIShI TAQIQLANGAN TIBBIY ANJOM VA USKUNALAR ROʻYXATIGA QOʻShIMChALAR KIRITISh TOʻGʻRISIDA
(order, 2013-02-11)

Oʻzbekiston Respublikasi Prezidentining 2007-yil 19-sentabrdagi PF-3923-sonli “Sogʻliqni saqlash tizimini isloh qilishni yanada chuqurlashtirish va uni rivojlantirish davlat dasturini amalga oshirishning asosiy yoʻnalishlari toʻgʻrisida”gi Farmoni va Oʻzbekiston Respublikasi Prezidentining 2007-yil 2-oktabrdagi PQ-700-son “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida”gi qarori ijrosini taʼminlash maqsadida buyuraman: 1. Oʻzbekiston Respublikasi Sogʻliqni saqlash vazirning 2008-yil 4-martdagi 91-son buyrugʻi bilan tasdiqlangan Qon bilan bogʻliq boʻlgan koʻp marotaba qoʻllanilishi taqiqlangan tibbiy anjom va uskunalar roʻyxatiga (roʻyxat raqami 1784, 2008-yil 4-aprel) (Oʻzbekiston Respublikasi qonun hujjatlari toʻplami, 2008-y., 14-15-son, 107-modda) ilovaga muvofiq qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Qon bilan bogʻliq boʻlgan koʻp marotaba qoʻllanilishi taqiqlangan tibbiy anjom va uskunalar roʻyxatiga quyidagi mazmundagi 38—43-pozitsiyalar qoʻshilsin:
Oʻzbekiston milliy avtomagistrali boʻylab yoʻl infratuzilmasi va servisini rivojlantirish chora-tadbirlari toʻgʻrisida
(resolution, 2021-02-22)

Oʻzbekiston Respublikasi Prezidentining “2009—2014-yillarda Oʻzbekiston milliy avtomagistralini rekonstruksiya qilish va rivojlantirish chora-tadbirlari toʻgʻrisida” 2009-yil 22-apreldagi PQ-1103-son qaroriga muvofiq hamda Oʻzbekiston milliy avtomagistrali boʻylab harakatlanish qatnashchilari uchun xalqaro standartlarga javob beradigan shart-sharoitlar yaratish, yangi ish oʻrinlari shakllantirish, shuningdek avtomagistral yonidagi yer uchastkalaridan oqilona va samarali foydalanilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi “Davarxitektqurilish” qoʻmitasi tomonidan Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda Oʻzbekiston milliy avtomagistrali yonidagi mavjud yoʻl infratuzilmasi va servisi obyektlari ularning shaharsozlik norma va qoidalariga muvofiqligi yuzasidan yalpi xatlovdan oʻtkazilganligi maʼlumot uchun qabul qilinsin. 7. Qoraqalpogʻiston Respublikasi Vazirlar Kengashi va viloyatlar hokimliklari belgilangan tartibda: Oʻzbekiston Respublikasi Ichki ishlar vazirligi, Sogʻliqni saqlash vazirligi, “Oʻzavtoyoʻl” davlat-aksiyadorlik kompaniyasi, “Oʻzbekneftgaz” milliy xolding kompaniyasi hamda boshqa manfaatdor vazirliklar va idoralar bilan birgalikda 2010-yil 1-iyulgacha boʻlgan muddatda qoʻriqlanadigan zonada hamda Oʻzbekiston milliy avtomagistralining yoʻl infratuzilmasi va servisi obyektlarini joylashtirishga moʻljallangan qoʻriqlanadigan zonasiga tutash hududda joylashgan, shaharsozlik norma va qoidalariga javob bermaydigan bino va inshootlarning buzib tashlanishini; yoʻl infratuzilmasi va servisi obyektlariga, shuningdek koʻchiriladigan obyektlar qayta joylashtiriladigan joylarga zarur muhandislik kommunikatsiyalarini obyektlar qurilishidan oldin oʻtkazish chora-tadbirlari koʻrilishini; Oʻzbekiston Respublikasi “Davarxitektqurilish” qoʻmitasi bilan birgalikda — Oʻzbekiston milliy avtomagistrali boʻylab yoʻl infratuzilmasi va servisi obyektlari qurish uchun yer uchastkalari ajratish boʻyicha Nizom talablariga qatʼiy va soʻzsiz rioya etilishini taʼminlasinlar. 8. Oʻzbekiston Respublikasi “Davarxitektqurilish” qoʻmitasi yoʻl infratuzilmasi va servisi obyektlarining loyiha-smeta hujjatlari ekspertizadan oʻtkazilishini, shuningdek qurilish-montaj ishlari sifati yuzasidan belgilangan tartibda tizimli nazorat amalga oshirilishini taʼminlasin. 9. Vazirliklar va idoralar, Qoraqalpogʻiston Respublikasi Vazirlar Kengashi va viloyatlar hokimliklari bir oy muddatda oʻz normativ-huquqiy hujjatlarini ushbu qarorga muvofiqlashtirsinlar. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
TOShKENT ShAHRI, SERGELI TUMANIDA JOYLAShGAN QURILIShI TUGALLANMAGAN TROLLEYBUSLAR TAʼMIRLASh ZAVODINI OChIQ AKSIYADORLIK-TIJORAT “ALOQABANK”KA SOTISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “2007—2010-yillarda xususiylashtirish jarayonlarini yanada chuqurlashtirish va xorijiy investitsiyalarni faol jalb qilish chora-tadbirlari toʻgʻrisida” 2007-yil 20-iyuldagi PQ-672-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi bilan Ochiq aksiyadorlik-tijorat “Aloqabank”ning “Oʻzkommunxizmat” agentligi balansida boʻlgan Toshkent shahri, Sergeli tumanida joylashgan qurilishi tugallanmagan trolleybuslar taʼmirlash zavodini (keyingi oʻrinlarda – zavod deb yuritiladi) bir yil mobaynida qoʻshimcha 4 mlrd. soʻm miqdorida investitsiya kiritish majburiyati bilan “nol” xarid qiymatida Ochiq aksiyadorlik-tijorat “Aloqabank”ka sotish toʻgʻrisidagi takliflari qabul qilinsin. 2. Oʻzbekiston Respublikasi Davlat mulki qoʻmitasi: zavodni Ochiq aksiyadorlik-tijorat “Aloqabank”ka “nol” xarid qiymatida, 4 mlrd. soʻm miqdoridagi investitsiyani bir yil mobaynida kiritish, zavod negizida zamonaviy texnologiyalar asosida faoliyat koʻrsatuvchi meva-sabzavot mahsulotlari saqlash obyektini qurish va ishga tushirish majburiyatlari bilan toʻgʻridan toʻgʻri shartnoma tuzish orqali sotsin; Ochiq aksiyadorlik-tijorat “Aloqabank” tomonidan olingan investitsiya majburiyati toʻliq bajarilganidan soʻng, mulkiy huquqni tasdiqlovchi davlat orderini belgilangan tartibda rasmiylashtirsin. 3. Ochiq aksiyadorlik-tijorat “Aloqabank”: 4 mlrd. soʻm miqdoridagi investitsiyani bir yil mobaynida kiritish, zavod negizida zamonaviy texnologiyalar asosida faoliyat koʻrsatuvchi meva-sabzavot mahsulotlari saqlash obyektini qurish va ishga tushirishni taʼminlasin; ishga tushirilgan zamonaviy texnologiyalar asosida faoliyat koʻrsatuvchi meva-sabzavot mahsulotlari saqlash obyektini lizing asosida ixtisoslashgan meva-sabzavot mahsulotlari saqlash va qadoqlash korxonasiga berilishini taʼminlasin. 4. Ochiq aksiyadorlik-tijorat “Aloqabank”ka istisno tariqasida: qabul qilingan investitsiya majburiyatlarini bajarishda tovarlar, ishlar va xizmatlar xaridi tender savdolarisiz eng yaxshi tanlov takliflarini tanlab olish asosida amalga oshirishga; qurilayotgan meva-sabzavot mahsulotlari saqlash korxonasini qisqa muddatlarda bitkazib, ishga tushirish zarurligini inobatga olgan holda 2011-yil 1-aprelgacha loyihalash va qurish ishlarini bir vaqtning oʻzida olib borishga ruxsat etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.